خولی پاڵەوانەکانی ئەورووپای ٢٠٢٢-٢٠٢٣

خولی پاڵەوانەکانی ئەورووپا لە ٢٠٢٢-٢٠٢٣ وەرزی ٦٨ەمین پاڵەوانێتی تۆپی پێی یانەکانی ئەورووپا بوو کە لەلایەن یوفا ڕێکخرابوو، و ٣١ەمین وەرزی بوو لەو کاتەوەی ناوی لە جامی ئەورووپاوە گۆڕدرا بۆ خولی پاڵەوانەکانی ئەوروپا .یاری کۆتایی لە ١٠ی حوزەیرانی ٢٠٢٣ لە یاریگای ئۆڵۆمپی ئەتاتورک لە ئیستانبوڵ لە تورکیا  لە نێوان یانەی مانچستەر سیتی ئینگلیزی و یانەی ئینتەرمیلانی ئیتاڵی ئەنجام درا. مانچستەر سیتی لە ڕێگەی گۆڵێکی ڕۆدریەوە لە گێمی دووەم کە لەلایەن یەکێتی تۆپی پێی ئەوروپاوە وەک باشترین یاریزانی یارییەکە دەستنیشانکرا ، بە ئەنجامی ١-٠ سەرکەوتنی بەدەستهێنا و یەکەم نازناوی خولی پاڵەوانەکانی ئەورووپای بردەوە، بەم شێوەیەش هەرسێ نازناوی جام و خولی ئینگلیزی و نازناوی خولی پاڵەوانەکانی ئەوروپا بۆ یەکەم جار لە مێژوودا بەدەستهێنا.مانچستەر سیتی  بە شێوەیەکی ئۆتۆماتیکی سەردەکەوێت بۆ قۆناغی کۆمەڵەکانی خولی پاڵەوانەکانی ئەورووپا وەرزی  ٢٠٢٣-٢٤, هەروەها مافی یاریکردن لەگەڵ براوەی خولی یۆرۆپا لیگی ٢٠٢٢-٢٣ لە جامی سوپەری ٢٠٢٣ بەدەستدەهێنێت.ڕیال مەدرید پاڵەوانی بەرگریکار بوو، لە خولی پێشوودا چواردەهەمین نازناوی جامی ئەورووپای بەدەستهێنابوو، بەڵام لە قۆناغی پێش کۆتاییدا بە مانچستەر سیتی دۆڕا.ئێرلینگ ھاڵند یاریزانی مانچستەر ستی بە تۆمارکردنی ١٢ گۆڵ لە پاڵەوانێتییەکە وەک گۆڵکار دەستنیشانکرا.

 سەرچاوەکان 

 بەستەری دەرەکی